**Ποιήματα Γ΄2 2023**

**ΔΥΟ ΛΟΓΙΑ ΘΑ ΗΘΕΛΑ ΝΑ ΠΩ** (ΑΜΑΛΙΑ)

Δύο λόγια θα’ θελα να πω

σε σας που βρίσκεστε στο χώμα

που στους πολέμους δώσατε

τα νιάτα σας, ψυχή και σώμα.

Με αίμα γράψατε εσείς

λαμπρές του Έθνους μας σελίδες

τη λευτεριά χαρίσατε

σ’ Έλληνες και Ελληνίδες.

Δεχτείτε το στεφάνι αυτό

που η γαλανόλευκη το δένει

το χώμα που σας σκέπασε

αιώνια ελαφρό να μένει.

**Η ΣΗΜΑΙΑ** (ΠΑΝΤΕΛΗΣ)

Πάντα κι όπου σ' αντικρίζω,

με λαχτάρα σταματώ

και περήφανα δακρύζω

ταπεινά σε χαιρετώ.

Δόξα αθάνατη στολίζει

κάθε θεία σου πτυχή

και μαζί σου φτερουγίζει

της Πατρίδας η ψυχή.

Όταν ξάφνου σε χαϊδεύει

τ' αγεράκι τ' αλαφρό,

μοιάζεις κύμα, που σαλεύει

με χιονόλευκο αφρό.

Κι ο σταυρός που λαμπυρίζει

στην ψηλή σου κορυφή

είν' ο φάρος που φωτίζει

μιαν ελπίδα μας κρυφή.

Σε θωρώ κι αναθαρρεύω

και τα χέρια μου χτυπώ,

σαν αγία σε λατρεύω,

σαν μητέρα σ' αγαπώ.

Κι απ' τα στήθη μου ανεβαίνει

μια χαρούμενη φωνή

νά 'σαι πάντα δοξασμένη,

ω! Σημαία γαλανή.

**ΛΕΥΚΗ ΣΑΝ ΟΝΕΙΡΟ** (ΔΗΜΗΤΡΗΣ)

Λευκή σαν όνειρο, γαλάζια, ωραία,

κάθε σ' αντίκρισμα καρδιάς παλμοί,

πάντα τρισένδοξη ελληνική σημαία,

το καμάρι του Έλληνα, της πατρίδας η τιμή.

Από τα κύματα μέσα βγαλμένη,

καθάριο σύννεφο στον ουρανό

και στο κοντάρι σου σημαία δοξασμένη

έχεις ατίμητο για στολίδι σου σταυρό.

Διπλός σκοπός ας αντηχήσει τώρα

στης λευτεριάς το σύμβολο μπροστά

κι ας ευχηθούμε μεσ' απ' την καρδιά μας,

τη δόξα να' χει πάντα συντροφιά.

Λευκή σαν όνειρο, γαλάζια, ωραία,

κάθε σ' αντίκρισμα, καρδιάς παλμοί,

πάντα τρισένδοξη Ελληνική σημαία,

το καμάρι του Έλληνα, της πατρίδας η τιμή.

**ΜΗΝ ΜΕ ΒΛΕΠΕΤΕ ΜΙΚΡΟ** (ΒΑΓΓΕΛΗΣ)

Μην με βλέπετε μικρό

κ’ θαρρείτε πως δεν ξέρω

τι σημαίνει η Ελλάδα

για εμάς όλους εδώ !

Μου ‘χουν πει για τα σαράντα

ένα κρύο πρωινό

πως ζητήσαν να μας πάρουν

το ?γιο χώμα που πατώ.

Ο παππούς τότε που λέτε

πήγε πάνω στα βουνά

να στηρίζει όπως λέει

το «ΟΧΙ» που είπε ο Μεταξάς.

Θέλω τώρα να φωνάξω

ένα μεγάλο ευχαριστώ

σε εσάς που πια δε ζείτε

για να ‘μια Έλληνας εγώ.

**ΟΧΙ** (ΜΑΡΚΕΛΛΟΣ)

Σήμερα η πατρίδα μας φορεί τα γιορτινά της

κι απ' άκρη σ' άκρη αντηχούν τα κατορθώματά της

Σαν σήμερα οι Έλληνες ΟΧΙ βροντοφωνάξαν,

αψήφισαν τον κίνδυνο και τ' άρματα αρπάξαν

ΟΧΙ, δεν θα περάσετε μες τη γλυκιά πατρίδα!

ΟΧΙ, δεν θα πατήσετε τα χώματά μας τα ιερά!

ΟΧΙ, βροντοφωνάζουνε ΟΧΙ και πάλι ΟΧΙ.

Καλύτερα να βάψουμε μ' αίμα όλα τα βράχια

παρά να μας σκλαβώσετε! ΟΧΙ και πάλι ΟΧΙ !!!

**ΟΧΙ** (ΑΓΓΕΛΟΣ)

Ένα ΟΧΙ στον εχθρό σου,

όπως έκανες και πάντα,

βροντοφώναξες Ελλάδα

και το θρυλικό Σαράντα!

Και το πήρανε τα νιάτα

της πατρίδας το λουλούδι

και το έκαμαν με πίστη

εγερτήριο τραγούδι.

Στις κορφές ψηλά της Πίνδου

σαν θεριά έχουν ανέβει

κι αν τους λείπουνε τα όπλα

η ψυχή τους περισσεύει.

Πολεμούν στην Τρεμπεσίνα

τα παιδιά σου αντρειωμένα

κι ανασταίνουνε και πάλι

το παλιό Εικοσιένα!

**ΖΗΤΩ ΤΟ 1940** (ΣΤΕΦΑΝΟΣ)

Ελληνόπουλα ένα κι ένα

διαλεχτά και προκομμένα

είμαστε για την πατρίδα

μια τρανή χαρά κι ελπίδα.

Την Ελλάδα τη γλυκιά μας

κλείνουμ' όλοι στην καρδιά μας

και γι' αυτήν θα ζούμε πάντα.

ΖΗΤΩ - ΖΗΤΩ το Σαράντα !!!

**ΕΛΛΑΔΑ** (ΜΙΧΑΛΗΣ)

Πατρίδα μας περήφανη

Ηρώων συ κοιτίδα

στον κόσμο πάλι εσκόρπισες

το φως και την ελπίδα.

Πληγώθηκες, γονάτισες,

κι ως πάντα τιμημένη,

ολόρθη ξαναπρόβαλες

δαφνοστεφανωμένη.

Νικήτρα και γιγάντινη

σαν τα παλιά τα χρόνια,

συντρίβεις κάθε βάρβαρο

και τραγουδάς αιώνια.

Η λευτεριά σου Ελλάδα μας,

ζωή ψυχή και Μάνα.

Τ' ανθρώπου μένεις σύμβολο

των σκλάβων η καμπάνα.